
AI-genereret indhold kan være ukorrekt.]Tjek min LinkedIn profil Det vigtigste for mig er, at jeg i mit lederskab agerer ordentligt. Jeg arbejder grundlæggende ud fra en overbevisning om at en aftale er en aftale og min ledelsesstil er tillidsbaseret. Jeg forstår vigtigheden af løbende at afstemme forventninger. 

Jeg formår at kommunikere tydeligt, og fokuserer på at sætte retning. Jeg anerkender at jeg som direktør har en afgørende rolle i at få FlexDanmark til at arbejde i samme retning. Jeg fokuserer på at sikre commitment gennem klare mål – både individuelle og fælles. Jeg praktiserer en ledelsesstil med fokus på transparens. 




Grundlæggende arbejder jeg ud fra en overbevisning om, at vi skaber bedre løsninger gennem samarbejde. Som leder evner jeg at sætte mål og retning, og samtidig at fokusere på dagligdagen. Jeg tror rigtigt meget på, at vores fælles succes afhænger af vores fælles evne til at matche opgaver og kompetencer så optimalt som muligt. 

Jeg er et socialt menneske, og tillægger synlig ledelse stor værdi. Som leder går jeg gerne forrest, men er generelt aktiv lyttende. Beslutninger træffer jeg gerne på så oplyst et grundlag som muligt. Er tiden knap træffer jeg gerne beslutninger hurtigt, og er indforstået med at det nødvendiggør løbende opfølgning og potentielle korrektioner. Verden er dynamisk og det skal jeg som leder også evne at være.

Som person er jeg meget målrettet og evner som leder at sætte mål for mig selv, medarbejdere og for hele organisationen. Jeg tror meget på at vigtigheden i at synliggøre den værdi vi som organisation skaber.

Jeg arbejder grundlæggende ud fra en høj ansvarlighed og forventer det samme af mine medarbejdere. Ansvarlighed handler for mig meget om at agere og reagere i en foranderlig verden. Jeg prioriterer at skabe et trygt miljø, hvor medarbejdere trygt kan ytre holdninger og forvente at jeg lytter. Jeg coacher i videst mulig grad ud fra den enkeltes verdensbillede. Jeg er overbevist om at inddragelse skaber de bedste løsninger og jeg arbejder ud fra den overbevisning, at den standard du lader passere er den standard du accepterer.

Jeg arbejder grundlæggende ud fra læresætningen: ”Der er en positiv intention bag enhver adfærd”. For mig betyder det, at jeg har tillid til at den enkelte gør det bedste vedkommende kan, ud fra de oplysninger og ressourcer personen mener at have til rådighed. Når en adfærd undrer mig, er et af mine vigtigste redskaber min naturlige nysgerrighed. 













Mine mål for ledelse og strategiDet overordnede mål for mig er at FlexDanmarks evner at skabe den højest mulige værdi for Trafikselskaberne og for Flextrafikken. Det er vigtigt for mig at FlexDanmark som organisation forstår sin rolle i forhold til trafikselskaberne og den samfundskritiske opgave vi understøtter, og at alle medarbejdere har en forståelse for deres rolle i eksekveringen af FlexDanmarks strategi.

